Siguldas novada pašvaldības (reģ. Nr. 90000048152)

Iepirkuma (pamatojoties uz PIL 8.panta pirmās daļas 6.punktu)

**“Siguldas novada pašvaldības ārējo elektrotīklu, ielu un laukumu apgaismojuma darbības nodrošināšana”**

(identifikācijas Nr. SNP 2018/06/SP)

Lēmums

Siguldā

2018. gada 18. decembrī

1. **Identifikācijas Nr. -** SNP 2018/06/SP
2. **Datums, kad uzaicinājumi nosūtīti ieinteresētajiem piegādātājiem –** 07.12.2018.
3. **Pasūtītāja nosaukums -** Siguldas novada pašvaldība, Pils iela 16, Sigulda, LV-2150.
4. **Iepirkumu komisijas izveidošanas pamatojums:**

Iepirkuma komisijas priekšsēdētāja Inga Zālīte

Komisijas locekļi Anita Strautmane

 Rudīte Bete

 Līga Landsberga

 Andis Ozoliņš

 Jekaterina Tenkaļuka

Iepirkuma komisija izveidota 25.01.2018. ar Siguldas novada pašvaldības domes sēdes lēmumu “Par izmaiņām Siguldas novada pašvaldības Iepirkuma komisijas sastāvā” (protokols Nr.2, §13), veiktas izmaiņas komisijas sastāvā 22.02.2018. ar Siguldas novada pašvaldības domes sēdes lēmumu (protokols Nr. 3, §8).

1. **Iepirkuma priekšmets un tā īss raksturojums:** iepirkuma priekšmets ir Siguldas novada pašvaldības ārējo elektrotīklu, ielu un laukumu apgaismojuma darbības nodrošināšana uz 2 (diviem) gadiem, kas jāveic saskaņā ar Darba uzdevumu (2.pielikums).
2. **Iesniedzamā piedāvājuma sastāvs:**

 **Atlases dokumenti:**

|  |  |
| --- | --- |
| **Prasības** | **Atbilstības pārbaude, iesniedzamie dokumenti** |
| **Pieteikums dalībai iepirkumā** |
| 6.1. Pretendents piesakās dalībai iepirkumā, iesniedzot pieteikumu un informāciju par sevi.  | 6.1.1. Pieteikums dalībai iepirkumā, ko sagatavo atbilstoši pievienotajai formai (1.pielikums). 6.1.2. Personu apvienībai un personālsabiedrībai jāiesniedz vienošanās protokols, ko parakstījušas visu dalībnieku pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kas pilnvarots iesniegt piedāvājumu, pārstāvēt personu apvienību vai personālsabiedrību iepirkuma procedūras ietvaros, parakstīt iepirkuma Līgumu, bez tam, vienošanās protokolā jānorāda atbildības sadalījums starp apvienības dalībniekiem, norādot kādus darbu veidus, un kādā apjomā, veiks katrs no apvienības dalībniekiem vai personālsabiedrības biedriem, ja tā tiks atzīta par uzvarētāju iepirkuma procedūrā. Jāiesniedz visu personu apvienības dalībnieku apliecināts apliecinājums, ka uzvaras gadījumā līdz iepirkumu līguma noslēgšanai tiks izveidota pilnsabiedrība normatīvajos aktos noteiktā kārtībā vai noslēgts sabiedrības līgums.6.1.3. Pilnvara vai cits dokuments, kas ļauj piedāvājumu parakstījušai personai uzņemties saistības Pretendenta vārdā. |
| **Atlases dokumenti** |
| 6.2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), Pretendenta norādītie apakšuzņēmēji un apakšuzņēmēju apakšuzņēmēji, kuru sniedzamo pakalpojumu vērtība ir vismaz 10% (desmit procenti) no kopējā finanšu piedāvājuma EUR bez PVN, Pretendenta norādītās personas, uz kuru iespējām Pretendents balstās, lai apliecinātu, ka tā kvalifikācija atbilst iepirkuma prasībām, ir reģistrētas normatīvajos aktos noteiktajā kārtībā.  | 6.2.1. Par reģistrācijas faktu Pasūtītāja Iepirkuma komisija pārliecināsies Uzņēmumu reģistra tīmekļa vietnē [www.ur.gov.lv](http://www.ur.gov.lv).6.2.2. Ja Pretendents ir reģistrēts ārvalstīs, tam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija.6.2.3. Ja par iepirkuma uzvarētāju tiks atzīta piegādātāju apvienība, tās pienākums 10 (desmit) dienu laikā skaitot no dienas, kad Pasūtītājs būs tiesīgs slēgt iepirkuma līgumu, izveidot personālsabiedrību, reģistrējot to normatīvos noteiktajā kārtībā Latvijas Republikas Uzņēmumu reģistrā vai līdzvērtīgā iestādē ārvalstīs, un iesniegt Pasūtītājam nepieciešamos dokumentus (Uzņēmuma reģistra izziņa par reģistrāciju oriģināls, Pretendenta vai notariāli apstiprināta kopija) līguma noslēgšanai vai saskaņā ar normatīvajiem aktiem noslēdz sabiedrības līgums un iesniedz tā apstiprinātu kopiju Pasūtītājam. |
| 6.3. Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.Šajā gadījumā Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | 6.3.1. Pretendents pierāda Pasūtītāja Iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildē.6.3.2. Pretendenta un personas, uz kuras saimnieciskajām un finansiālajām iespējām Pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām Pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi. |
| 6.4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | 6.4.1. Pretendents pierāda Pasūtītāja Iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. |
| 6.5. Pretendentam, personālsabiedrībai vai vismaz vienam personālsabiedrības biedram (ja piedāvājumu iesniedz personālsabiedrība) vai vismaz vienam personu apvienības dalībniekam (ja piedāvājumu iesniedz personu apvienība), Pretendenta norādītai personai, uz kuru iespējām Pretendents balstās, lai apliecinātu atbilstību Nolikuma prasībām, iepriekšējo 3 (trīs) gadu laikā (2015.g., 2016.g., 2017.g. un 2018.g. līdz piedāvājuma iesniegšanas termiņa beigām) ir pieredze vismaz 1 (viena) iepirkuma priekšmetam līdzvērtīga pakalpojumu sniegšanā un līguma ietvaros sniegto pakalpojumu izmaksas ir ne mazākas kā 100 000,00 EUR (bez PVN).  | 6.5.1. Pretendentam ir jāiesniedz informācija par savu un/vai Nolikuma 4.4.punktā minēto personu pieredzi(3.pielikums).6.5.2. Pretendentam ir jāiesniedz 1 (viena) pasūtītāju pozitīva atsauksme par Nolikuma 3.pielikuma tabulā norādītā līguma izpildi.6.5.3. Atsauksmē jānorāda vai tām jāpievieno ziņas par nodrošināto pakalpojumu apjomu, summu EUR bez PVN. Atsauksmē jānorāda informācija par līgumu izpildes laikiem, vietu un kontaktpersonu. |
| 6.6. Pretendenta katra gada (2015.g., 2016.g., 2017.g.) finanšu apgrozījumam jābūt ne mazākam, kā 140 000,00 EUR. Pretendenti, kas dibināti vēlāk, apliecina, ka katra gada finanšu apgrozījums nostrādātajā periodā nav mazāks, kā 140 000,00 EUR. Ja Pretendents ir personu apvienība, tās saimnieciskais un finansiālais stāvoklis ir atbilstošs konkrētā līguma izpildei – kopā visu personu apvienībā iesaistīto dalībnieku - katra gada (2015.g., 2016.g., 2017.g.) finanšu apgrozījumam jābūt ne mazākam kā 140 000,00 EUR. Ja Pretendents ir reģistrēts ārvalstī, lai apliecinātu atbilstību Nolikuma 4.6. punktā noteiktajām prasībām, Pretendentam ir tiesības iesniegt līdzvērtīgus dokumentus atbilstoši to reģistrācijas valsts normatīvajam regulējumam. | 6.6.1. Pretendenta apliecinājums par Pretendenta gada finanšu apgrozījumu par 2015.g., 2016.g., 2017.gadu, norādot apgrozījumu par katru gadu atsevišķi un kopā. Uzņēmumiem, kas dibināti vēlāk apliecinājums par gada finanšu apgrozījumu nostrādātajā periodā.Apliecinājumam pievieno Pretendenta gada pārskata izdruku no Valsts ieņēmumu dienesta Elektroniskās deklarēšanas sistēmas un revidenta ziņojumu par attiecīgajiem gadiem (2015.g., 2016.g., 2017.g.).6.6.2. Ja Pretendents ir reģistrēts ārvalstī, lai apliecinātu atbilstību Nolikuma 4.6.punkta prasībām, Pretendentam ir tiesības iesniegt līdzvērtīgus dokumentus atbilstoši to reģistrācijas valsts normatīvajam regulējumam. |
| 6.7. Pretendents ir reģistrēts Būvkomersantu reģistrā ar tiesībām veikt elektroietaišu montāžas darbu vadīšanu un uzraudzību Latvijas Republikas normatīvajos aktos noteiktajā kārtībā vai līdzvērtīgā reģistrā ārvalstīs. | 6.7.1.Pasūtītāja Iepirkuma komisija pārliecināsies par Pretendenta un Pretendenta norādīto apakšuzņēmēju (ja attiecināms) reģistrācijas faktu publiski pieejamā datu bāzē - <https://bis.gov.lv>. 6.7.2. Citu valstu Pretendentiem – attiecīgas institūcijas ārvalstīs izsniegta līdzvērtīga dokumenta kopija, ja attiecīgās valsts, kurā reģistrēts Pretendents, normatīvie akti paredz profesionālo reģistrāciju (minētais nosacījums attiecināms arī uz apakšuzņēmējiem, kas reģistrēti ārvalstīs).6.7.3.Pretendentam, kurš nav reģistrēts Latvijas Būvkomersantu reģistrā, jāiesniedz apliecinājums, ka tas veiks nepieciešamās darbības reģistrācijai uz iepirkuma līguma izpildes uzsākšanas brīdi, ja izraudzītais Pretendents atzīts par atklāta konkursa uzvarētāju. |
| 6.8. Pretendents var nodrošināt:1) speciālistu ar sertifikātu elektroietaišu izbūvē un izbūves darbu vadīšanā ar pieļauto spriegumu līdz 1 kV (būvprakses sertifikātam ir jābūt spēkā esošam);2) speciālistu ar sertifikātu elektroietaišu līdz 1 kV tehnisko parametru pārbaudē un mērīšanā (kabeļu līnijas, gaisvadu līnijas līdz 1 kV) (sertifikātam ir jābūt spēkā esošam);3) personālu, kuram ir tiesības piekļuvei AS “Sadales tīkls” elektroietaisēm un veikt operatīvos pieslēgumus AS “Sadales tīkls” Pierīgas reģionā 0,4 kV elektroietaisēs;4) personālu, vismaz 2 (divus) speciālistus, ar “C” DTG drošības tehnikas grupu, kuri veikuši periodisku zināšanu pārbaudi par LEK 025 “Drošības prasības, veicot darbus elektroietaisēs”;5) speciālistu, kas ir atestēts kā atbildīgais speciālists bīstamo iekārtu tehniskā stāvokļa un pareizas ekspluatācijas uzraudzībā, bīstamo iekārtu veids kravas celtņi un pacēlāji, cilvēku celšanai paredzētie pacēlāji;6) speciālistu apgaismojuma vadības sistēmas uzturēšanā, kuram, iepriekšējo 3 (trīs) gadu laikā ir pieredze darbā ar apgaismojuma automātiskas vadības iekārtām (piemēram, Siemens, ABB, Philips, Teliko vai analogas iekārtas), ko var apliecināt ar vismaz 1 (vienu) līgumu/objektu; Gadījumā, ja prasītais kvalifikācijas dokuments ir no autorizēta dīlera, tad jāiesniedz ražotāja apliecinājums par autorizētā dīlera tiesībām apmācīt minētās kvalifikācijas speciālistus. | 6.8.1. Informācija par speciālistiem, kas līguma piešķiršanas gadījumā darbosies šī līguma izpildē iesniedzama atbilstoši pievienotajam speciālistu sarakstam (8.pielikums);6.8.2. speciālistu sarakstā (8.pielikums) norādīts sertifikāta Nr. vai būvprakses sertifikāta kopija, vai izdruka no BIS atbilstoši 1) noteiktajam;6.8.3. speciālistu sarakstā (8.pielikums) norādīts sertifikāta Nr. vai būvprakses sertifikāta kopija, vai izdruka no BIS atbilstoši 2) noteiktajam;6.8.4. apliecinājums par Pretendenta speciālistu tiesībām piekļuvei AS “Sadales tīkls” elektroietaisēm un veikt operatīvos pieslēgumus AS “Sadales tīkls” Pierīgas reģionā 0,4 Kv elektroietaisēs vai apliecinājums, ka līdz iepirkuma līguma noslēgšanai, Pretendenta rīcībā būs speciālists ar tiesībām piekļuvei AS “Sadales tīkls” elektroietaisēm un veikt operatīvos pieslēgumus AS “Sadales tīkls” Pierīgas reģionā 0,4 Kv elektroietaisēs;6.8.5. Pretendenta apliecinājums, ka tā rīcībā ir speciālisti ar “C” DTG drošības tehnikas grupu, kuri veikuši periodisku zināšanu pārbaudi par LEK 025 “Drošības prasības, veicot darbus elektroietaisēs”; 6.8.6.Pretendenta apliecinājums, ka tā rīcībā ir speciālists, kas ir atestēts kā atbildīgais speciālists bīstamo iekārtu tehniskā stāvokļa un pareizas ekspluatācijas uzraudzībā, bīstamo iekārtu veids kravas celtņi un pacēlāji, cilvēku celšanai paredzētie pacēlāji;6.8.7. speciālistam savas pieredzes apliecināšanai ir attiecīgās vadības iekārtas ražotāja vai tā autorizētā dīlera apliecinājums (sertifikāta vai cits attiecināms dokuments) par to, ka speciālistam ir nepieciešamā kvalifikācija darbam ar konkrēto vadības iekārtu atbilstoši 6) noteiktajam klāt pievienojot līguma kopiju.6.8.8. Par speciālista sertifikācijas un kvalifikācijas spēkā esamību Pasūtītāja Iepirkuma komisija pārliecināsies publiski pieejamā datu bāzē - <https://bis.gov.lv>.Pretendents iesniedz speciālistu kvalifikāciju apliecinošu dokumentu (sertifikātu vai licenču) kopijas, ja attiecīgajam speciālistam nav nepieciešama reģistrācija Latvijas Republikas Būvkomersantu reģistrā;Ārvalstu speciālista licences, sertifikāta vai cita dokumenta attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie tiesību akti) kopija un apliecinājums par to, ka ārvalstu speciālists atbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā un gadījumā, ja ar pretendentu tiks noslēgts iepirkuma līgums, līdz Pakalpojuma sniegšanas uzsākšanai ārvalstu speciālists iegūs profesionālās kvalifikācijas atzīšanas apliecību vai reģistrēsies attiecīgajā profesiju reģistrā. |
| 6.9. Pretendents ir tiesīgs balstīties uz citu uzņēmēju iespējām, ja tas ir nepieciešams līgumu izpildei, neatkarīgi no savstarpējo attiecību rakstura. Prasības, kas noteiktas Nolikuma 4.punktā, tiks arī piemērotas Pretendenta piesaistītiem apakšuzņēmējiem, uz kuru iespējām Pretendents balstās, attiecībā uz tām kvalifikācijas prasībām, kuras neizpilda pats Pretendents. | Ja Pretendents plāno piesaistīt apakšuzņēmēju/s, piedāvājumā ir jāiekļauj:6.9.1.informācija par apakšuzņēmējiem un apakšuzņēmēju apakšuzņēmējiem (4.pielikums);6.9.2. apakšuzņēmēja un apakšuzņēmēja apakšuzņēmēja apliecinājums(5. pielikums). |
| 6.10. Pretendentu, kuram būtu piešķiramas līguma slēgšanas tiesības izslēdz no dalības iepirkumā jebkurā no PIL 42.panta pirmajā daļā noteiktajiem gadījumiem. | 6.10.1. Pasūtītāja Iepirkuma komisija pārbauda Pretendentu, kuram būtu piešķiramas līguma slēgšanas tiesības, ievērojot PIL 42.pantā noteikto kārtību. |
| 6.11.Uz Pretendentu nav attiecināmi Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas gadījumi, ņemot vērā minētā likuma 11.1 panta otrās daļās regulējumu. | 6.11.1. Iepirkuma komisijai ir tiesības izslēgt Pretendentu, no turpmākas dalības iepirkuma procedūrā, kā arī neizskatīt Pretendenta piedāvājumu, ja attiecībā uz Pretendentu tiek konstatēti Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas gadījumi, ņemot vērā minētā likuma 11.1 panta otrās daļās regulējumu. |
| 6.12. Uzticamības nodrošināšanai iesniegto pierādījumu vērtēšana | 6.12.1. Ja Pretendents vai personālsabiedrības biedrs, ja Pretendents ir personālsabiedrība, atbilst PIL 42.panta pirmās daļas 1., 3., 4., 5., 6. vai 7.punktā minētajam izslēgšanas gadījumam, Pretendents norāda to piedāvājumā (informāciju norāda brīvā formā) un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. |
| **Tehniskais piedāvājums** |
| 6.13. Pretendents iesniedz Tehnisko piedāvājumu.  | 6.13.1. Tehniskais piedāvājums jāiesniedz saskaņā ar Nolikuma 2.pielikumu Darba uzdevums;6.13.2. Tehniskajam piedāvājumam pievieno darba organizācijas aprakstus saskaņā ar Nolikuma 2.pielikumu Darba uzdevums;6.13.3. Pretendents pievieno piedāvāto spuldžu raksturojumu (marka, ražošanas vieta, utt.) un sertifikātu, kas apliecina to atbilstību Nolikuma 2.pielikumā Darba uzdevums noteiktajam;6.13.4. Apliecinājumu atbilstoši Nolikuma 6.5.2.p. noteiktajam saimnieciski izdevīgākā piedāvājuma “B” kritērijam “Videi draudzīga izlietotā apgaismojuma aprīkojuma apsaimniekošana”. |
| 6.14. Pretendenta rīcībā ir visi tehniskie un personāla resursi, lai kvalitatīvi un savlaicīgi nodrošinātu Pasūtītājam nepieciešamos pakalpojumus, t.sk., Pretendenta rīcībā ir:1) elektroietaišu tehnisko parametru pārbaudes mēraparāti (ommetrs, megaommetrs, zemējuma mērītājs), pievienojot verifikācijas aktu kopijas;2) (īpašumā, nomā vai uz noslēgta līguma pamata), mobilais transports, pacēlājs, kura pilnā masa nepārsniedz 3,5 t un kurš aprīkots ar globālā pozicionēšanas sistēmu (GPS);3) cilvēku celšanai paredzēts pacēlājs;4) apliecība par bīstamo iekārtu apkalpošanu (pacēlājs);5) kabeļu līniju trašu un bojājumu noteikšanas iekārta;6) mobilais ģenerators ≥ 5kW (īpašumā, nomā, valdījumā); | 6.14.1. Apliecinājums, kas iekļauts pieteikumā dalībai iepirkumā (pēc formas – 1.pielikums);6.14.2. Apliecinājums, ka Pretendenta rīcībā ir elektroietaišu tehnisko parametru pārbaudes mēraparāti (ommetrs, megaommetrs, zemējuma mērītājs), pievienojot verifikācijas aktu kopijas;6.14.3. Apliecinājums, ka Pretendenta rīcībā ir (īpašumā, nomā vai uz noslēgta līguma pamata), esošs mobilais transports, pacēlājs, kura pilnā masa nepārsniedz 3,5 t, pievienojot tehniskās apliecības kopiju;6.14.4. Apliecinājums, ka Pretendenta rīcībā ir cilvēku celšanai paredzēts pacēlājs, klāt pievienojot tehniskās pārbaudes protokolu;6.14.5. Apliecības par bīstamo iekārtu apkalpošanu (pacēlājs) apliecināta kopija;6.14.6. Apliecinājums, ka Pretendenta rīcībā ir kabeļu līniju trašu un bojājumu noteikšanas iekārta;6.14.7. Apliecinājums, ka Pretendenta rīcībā (īpašumā, nomā, valdījumā) ir mobilais ģenerators ≥ 5kW. |
| **Finanšu piedāvājums** |
| 6.15. Finanšu piedāvājums jāsagatavo un jāiesniedz atbilstoši Darba uzdevumam (2. pielikums) un Nolikumam pievienotajai Finanšu piedāvājuma formai (6. pielikums). | 6.15.1. Finanšu piedāvājums jāsagatavo un jāiesniedz atbilstoši Darba uzdevumam (2.pielikums) un Nolikumam pievienotajai Finanšu piedāvājuma formai (6. pielikums).  |
| **Citas prasības** |
| 6.16. Citi dokumenti | 6.16.1. Pretendents iesniedz citus ar piedāvājumu saistītus dokumentus, lai apliecinātu atbilstību Nolikumā noteiktajām prasībām. |

**7. Piedāvājumu izvēles kritērijs:**

7.1. Pēc Pretendentu piedāvājumu atlases pārbaudes, Tehnisko un Finanšu piedāvājumu atbilstības pārbaudes Nolikumā noteiktajām prasībām, no atbilstošajiem piedāvājumiem Pasūtītāja Iepirkuma komisija izvēlas piedāvājumu saskaņā ar Publisko iepirkumu likuma 51.pantā paredzēto piedāvājuma izvēles kritēriju – saimnieciski visizdevīgākais piedāvājums.

7.2.Saimnieciski visizdevīgākā piedāvājuma izvēles kritērijs un to skaitliskās vērtības:

|  |  |  |  |  |
| --- | --- | --- | --- | --- |
| **Nr. p.k.** | **Kritēriji** | **Punktu skaita noteikšana** | **Kritēriju skaitliskā vērtējuma diapazons** | **Kritēriju īpatsvars (%)** |
| 1 | Piedāvātā kopējā līgumcena (A) | Pretendents, kurš piedāvājis zemāko cenu kopējo līgumcenu saņem 85 punktus. Punktus pārējiem pretendentu piedāvājumiem aprēķina pēc formulas $$A=85×\frac{Zemākā piedāvātā cena}{Pretendenta piedāvātā cena}$$ | No 1 līdz 85 | 85% |
| 2 | Videi draudzīga izlietotā apgaismojuma aprīkojuma apsaimniekošana ( B) | 15 punkti tiks piešķirti piedāvājumam, kuram pievienots apliecinājums, ka izlietotās lampas, apgaismes iekārtas un apgaismes vadības ierīces tiks sašķirotas un nodotas reģenerēšanai saskaņā ar Ministru kabineta 2014.gada 8.jūlija noteikumiem Nr.388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība" 100% apmērā no izlietotā apgaismojuma aprīkojuma7 punkti tiks piešķirti piedāvājumam, kuram pievienots apliecinājums, ka izlietotās lampas, apgaismes iekārtas un apgaismes vadības ierīces tiks sašķirotas un nodotas reģenerēšanai saskaņā ar Ministru kabineta 2014.gada 8.jūlija noteikumiem Nr.388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība" 50-99 % apmērā no izlietotā apgaismojuma aprīkojuma4 punkti: tiks piešķirti piedāvājumam, kuram pievienots apliecinājums, ka izlietotās lampas, apgaismes iekārtas un apgaismes vadības ierīces tiks sašķirotas un nodotas reģenerēšanai saskaņā ar Ministru kabineta 2014.gada 8.jūlija noteikumiem Nr.388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība" ja nodos 1–49 % izlietotā apgaismojuma aprīkojuma0 punkti: tiks piešķirti piedāvājumam, kuram pievienots apliecinājums, ka izlietotās lampas, apgaismes iekārtas un apgaismes vadības ierīces tiks sašķirotas un nodotas reģenerēšanai saskaņā ar Ministru kabineta 2014.gada 8.jūlija noteikumiem Nr.388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība" ja izlietotais apgaismojuma aprīkojums netiek nodots. | no 1 līdz 15 | 15% |
| Maksimālais skaits KOPĀ (P) | 100 | 100% |

7.3. Pretendenta piedāvājuma kopējo skaitlisko vērtējumu aprēķinās pēc formulas:

P = A + B, kur

P- pretendenta piedāvājuma kopējais skaitliskais vērtējums.

A – Aprēķinātais punktu skaits kritērijam A;

B – Aprēķinātais punktu skaits kritērijam B.

7.5. Vērtējot piedāvājumu, Pasūtītāja Iepirkuma komisija ņems vērā tā kopējo cenu bez pievienotās vērtības nodokļa.

7.4. Komisijas locekļu vērtēšanas rezultātā piešķirtie punkti tiek apkopoti un fiksēti Komisijas sēdes protokolā, norādot katra Komisijas locekļa piešķirtos punktus un punktu kopsummu katram piedāvājumam.

7.5.Par saimnieciski visizdevīgāko piedāvājumu tiks atzīts piedāvājums, kurš ieguvis visaugstāko punktu skaitu. Maksimālais punktu skaits ir 100 (simts) punkti.

7.6. Ja Pasūtītājs pirms lēmuma pieņemšanas konstatē, ka diviem vai vairākiem Pretendentiem ir vienāds punktu skaits, Pasūtītājs izvēlas tā Pretendenta piedāvājumu, kuram ir augstāks vērtējums A kritērijā.

**8. Piedāvājuma iesniegšana:**

Piedāvājumu iesniegšanas vieta un termiņš: līdz **12.12.2018. plkst.11:00** 2.stāvā, Zinātnes ielā 7, 209.kabinetā, Siguldas novada pašvaldības Administrācijas ēkā.

**9. Iesniegtie pretendentu piedāvājumi, iesniegšanas datums, piedāvātā cena:**

|  |  |  |  |
| --- | --- | --- | --- |
| **Nr.** | **Piedāvājuma iesniegšanas datums un laiks** | **Pretendents** | **Piedāvātā cena EUR****(bez PVN)** |
|  | 12.12.2018. plkst.10:47 | SIA “Fāze Sigulda” | 137309.26 |

**10. Iepirkumu komisijas kopējais piedāvājumu salīdzināšanas un vērtēšanas pārskats.**

Izskatot SIA “Fāze Sigulda” iesniegto piedāvājumus, Siguldas novada pašvaldības Iepirkuma komisija atzina, ka SIA “Fāze Sigulda” piedāvājums noformēts atbilstoši iepirkuma nolikuma 1.7.punkta prasībām un piedalās tālākā vērtēšanā.

**10.1.Atlases dokumenti:**

Izskatot SIA “Fāze Sigulda” iesniegtos atlases dokumentus, Siguldas novada pašvaldības Iepirkuma komisija konstatēja, ka iesniegtais piedāvājums atbilst iepirkuma nolikumā izvirzītajām atlases prasībām.

 **10.2.Tehniskais piedāvājums:**

Izskatot SIA “Fāze Sigulda” iesniegtos tehniskā piedāvājuma dokumentus, Siguldas novada pašvaldības Iepirkuma komisija konstatēja, ka iesniegtais piedāvājums atbilst iepirkuma nolikumā izvirzītajām atlases prasībām.

**10.3 Finanšu piedāvājums:**

Izskatot SIA “FĀZE SIGULDA” iesniegto finanšu piedāvājumu, Siguldas novada pašvaldības Iepirkuma komisija pieņēma lēmuma, ka SIA “FĀZE SIGULDA” iesniegtais finanšu piedāvājuma dokumenti ir atbilstoši iepirkuma nolikuma 4.13.punktā noteiktajām prasībām un piedalās tālākā vērtēšanā.

**11. Lēmuma pieņemšana:**

2018.gada 17. decembrī, Siguldas novada pašvaldības Iepirkuma komisija atklāti balsojot, ar 6 balsīm „par” (I.Zālīte, J.Tenkaļuka, L.Landsberga, A.Ozoliņš, R.Bete, A.Strautmane), „pret” – nav, „atturas” – nav, nolemj, ka:

Siguldas novada pašvaldības ārējo elektrotīklu, ielu un laukumu apgaismojuma darbības nodrošināšanu veiks pretendents – SIA “FĀZE SIGULDA”, kuras iesniegtais piedāvājums atbilst iepirkuma Nolikuma prasībām.

**12. Pretendenta, kuram būtu piešķiramas līguma slēgšanas tiesības PIL 42.panta pirmās daļas izslēgšanas nosacījumu pārbaude**

Pasūtītājs saskaņā ar Publisko iepirkumu likuma 42.panta devīto daļu pārbaudīja pretendentu, kuram būtu piešķiramas līguma slēgšanas tiesības (SIA “FĀZE SIGULDA”), datus, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūstot informāciju, nekonstatēja minētos apstākļus:

**Par Pretendentu – SIA “FĀZE SIGULDA”**

12.1. par Publisko iepirkumu likuma 42.panta pirmās daļas 1., 6. un 7.punktu minētajiem noziedzīgajiem nodarījumiem – no Iekšlietu ministrijas Informācijas centra (Sodu reģistra):

E-izziņa par iepirkumu regulējošajos normatīvajos aktos paredzētajiem pārkāpumiem SRA Nr.31305086-1000524818; SRA Nr.31305086-1000524820, SRA Nr.31305086-1000524823, SRA Nr.31305064-1000524621, SRA Nr.31305064-1000524619, SRA Nr.31305064-1000524615.

12.2. par Publisko iepirkumu likuma 42.panta pirmās daļas 2.punktā minētajiem faktiem – no Valsts ieņēmumu dienesta un Latvijas pašvaldībām:

E-izziņa par nodokļu nomaksas statusu NO Nr.31305086-1000524825 uz 12.12.2018. (piedāvājuma iesniegšanas termiņa pēdējā diena);

E-izziņa par nodokļu nomaksas statusu NO Nr.31305064-1000524625 uz 17.12.2018. (diena, kad pieņemts lēmums par iespējamu iepirkuma līguma slēgšanas tiesību piešķiršanu).

12.3. par Publisko iepirkumu likuma 42.panta pirmās daļas 3. un 12. punktā minētajiem faktiem – no Uzņēmumu reģistra:

E-izziņa par likvidācijas, maksātnespējas un saimnieciskās darbības apturēšanu URA Nr.31305064-100524622.

Pasūtītājs iepriekš minēto informāciju ir tiesīgs saņemt, neprasot Pretendenta un citu Publisko iepirkumu likuma 42. panta pirmajā daļā minēto personu piekrišanu.

12.4. par Publisko iepirkumu likuma 42.panta pirmās daļas 4. un 5.punktā minēto, Pretendents ir iesniedzis apliecinājumu piedāvājuma 1.lapas pusē.

**13. Lēmuma pieņemšana**

Siguldas novada pašvaldības Iepirkuma komisija atklāti balsojot, ar 6 balsīm „par” (I.Zālīte, J.Tenkaļuka, L.Landsberga, A.Ozoliņš, R.Bete, A.Strautmane), „pret” – nav, „atturas” – nav, nolemj, ka:

Siguldas novada pašvaldības ārējo elektrotīklu, ielu un laukumu apgaismojuma darbības nodrošināšanu veiks pretendents – SIA “FĀZE SIGULDA”, kuras iesniegtais piedāvājums atbilst iepirkuma Nolikuma prasībām.

1. **Saņemtie pieprasījumi izskaidrot iepirkuma nolikumu, sniegtās atbildes:** Nav

Iepirkuma komisijas priekšsēdētāja I.Zālīte